ང་ཡོད་གྲོང་ཚོའི་བུད་མེད་ཀྲུའུ་རེན་ཨ་ཅག་པད་སྒྲོན་གྱིས་ངས་འདིར་རང་ཉིད་འཇོན་མདོག་བྱས་ཏེ་ཐོ་འགོད་པ་མིན།ཚང་མས་བསམ་བློ་ཐོངས་དང་།ཤང་སློབ་ཆུང་དུ་སྡོད་མཁན་གྱི་ང་ཚོའི་སློབ་ཕྲུག་ཚང་མ་ལོ་བཅུ་གཉིས་མན་ཆད་ཀྱི་སློབ་མ་ཞེ་ཅིག་རེད།ངལ་གསོའི་དུས་ཚོད་སླེབས་དུས་རི་ཡར་འཛེགས་མར་འབབ་བྱེད་དགོས་པའི་རྐྱེན་གྱིས་ཕྲུ་གུ་ཚོ་ཁྱིམ་དུ་ལོག་ཡོང་ཐུབ་ཀྱི་མེད།གལ་སྲིད་དགེ་རྒན་གྱིས་དུས་ཚོད་སྔ་བསྣུར་གྱིས་སློག་ནས་ཁྱིམ་དུ་སླེབས་ན་སློབ་གྲྭར་འགྲོ་སྐབས་ལམ་ཐག་ལ་འཛེམས་ནས་མུ་མཐུད་སློབ་གྲྭར་འགྲོ་འདོད་མི་བྱེད།ཁ་ཤས་ཁྱིམ་ནས་ཨུ་ཚུགས་ཀྱིས་བཏང་ཡང་སློབ་བྱོལ་དུ་སོང་སྟེ་ལུག་རྫི་དང་བ་རྫིའི་རྗེས་སུ་ཕྱིན།ད་དུང་ཁ་ཤས་ཀྱིས་ངུས་ནས་རྩ་བ་ནས་མི་འགྲོ།དེར་བརྟེན་ང་ཚོའི་གྲོང་ཚོའི་ཡིག་རྨོངས་ཇེ་མང་ནས་ཇེ་མང་དུ་འགྲོ་གིན་ཡོད།དེ་ལྟར་མུ་མཐུད་བྱས་ན་ཕྱིས་འབྱུང་ང་ཚོའི་མི་རབས་ཕྱི་མ་གང་འདྲ་ཞིག་ཆགས་ཀྱི་རེད་ཅེས་བཤད་པས་ཤང་ཀྲང་གིས་ཡིད་འཚིམ་པའི་མགོ་བོ་ལྕོག་ལྕོག་བྱས།